En os rabanyos ovins transuants de l'Alto Aragón, a parizón se soleba producir a prencipios d'abril, o que pillaba en Tierra Plana, bellas tres semanas u un mes antes d'escomenzar a cabanyera de tornada t'a montanya. Isto yera cabal porque significaba que as ovellas teneban chusto a millors tascas ta fartar-se y producir a cantidat de leit que permitiba a os corders estar en as condicions optimas ta comenzar o viache. As ovellas que libraban a rezago (tardanas), dimpués que as de demás, soleban fer-se pasturar en os millors puestos en es dias anteriors a la partida con a intención que os corderetz recuperasen.